SKOLENUUS: Groot pryse op die spel! | Netwerk24
01 Maart 2019 12:55
Alle skole, kyk bietjie hier!
Groot pryse is op die spel in Netwerk24 se skolenuuskompetisie.
Netwerk24 bied vanjaar in samewerking met Die Burger, Beeld en Volksblad 'n landwye skolenuuskompetisie aan.
"Skolejoernalistiek was nog altyd vir die Afrikaanse dagblaaie en nou ook vir Netwerk24 baie belangrik," sê Anika Marais, hoof van spesiale projekte by Netwerk24. "Die meeste joernaliste het hul loopbane reeds op skool by hul skoolkoerant begin. Dit is 'n wonderlike plek om die joernalistiek te ontdek. Ons is daarom baie opgewonde om vir die destydse skoolkoerantkompetisie 'n nuwe digitale baadjie aan te trek."
Waar skole voorheen net hul skoolkoerante kon inskryf, kan hulle nou ook in digitale kategorieë vir die kompetisie inskryf. "Nie net gaan ons beoordeel watter skool die beste gedrukte skoolkoerant het nie, maar stel ons ook belang in digitale skoolkoerante," sê Marais. "Ons sien daarna uit om gehalte-inskrywings van dwarsoor die land te ontvang!"
Die kompetisie begin op 4 Maart om 08:00 en sluit op 14 Oktober om middernag. Alle inskrywings moet dus tussen die eerste en derde skoolkwartaal van 2019 in die gedrukte of aanlyn weergawe van 'n skoolkoerant gepubliseer word.
Besluit vir watter kategorie jy wil inskryf. Klik hier om al die verskillende kategorieë te sien.
Lees presies wat ons van jou nodig het onderaan elke kategorie.
Vul 'n inskrywingsvorm in.
Vra jou skoolhoof om die vrywaringsvorm te teken.
Stuur jou inskrywing, inskrywingsvorm en vrywaringsvorm in een e-pos aan skolenuus@netwerk24.com
Een e-pos moet net een inskrywing insluit. Stuur elke inskrywing in 'n aparte e-pos.
Slegs een inskrywing per leerling per kategorie word toegelaat.
Leerlinge kan vir meer as een kategorie inskryf.
Inskrywings moet tussen die eerste en derde kwartaal van 2019 in hul skoolkoerant of digitale skoolkoerant gepubliseer word.
WATTER PRYSGELD IS OP DIE SPEL?
Leerlinge en hul skool kan heerlike prysgeld wen.
Die skool met die beste gedrukte skoolkoerant wen R25 000. Die skool met die beste digitale skoolkoerant kan ook R25 000 losslaan.
Klik hier om te sien watter ander pryse op die spel is.
WAT MOET BY ELKE INSKRYWING INGESLUIT WORD?
Onthou om by elke inskrywing 'n inskrywingsvorm en 'n vrywaringsvorm in te sluit.
Indien die inskrywing sonder die inskrywingsvorm en die vrywaringsvorm ingedien word, sal dit nie as 'n geldige inskrywing aanvaar word nie.
WAT IS DIE REËLS?
Lees die volledige bepalings en voorwaardes hier.
HET JY NOG VRAE?
Moenie huiwer om ons te kontak nie. Stuur 'n e-pos aan skolenuus@netwerk24.com